РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  23

от заседание на Комисия ”Професионална квалификация, информационни технологии и статистика” на ВСС,
проведено на 17.06.2014 г.

Днес, 17.06.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:  Румен Георгиев
ЧЛЕНОВЕ:           Мария Кузманова - отсъства
Елка Атанасова 
Юлия Ковачева 
Галина Карагьозова
Даниела Костова
Михаил Кожарев - отсъства

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев –  главен експерт дирекция „Информационни системи” и Мирослава Чирпъкова – системен администратор дирекция „Информационни системи” при АВСС. 

1. ОТНОСНО: Протокол от проведена среща с Пламен Матеев – управител на ЦАПК ПРОГРЕС ООД и Радослав Николов – Майкрософт България ЕОД.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

1.1. Обръща се към Правителството на Република България с искане органите на съдебната власт да бъдат включени в настояща и бъдеща доставка на актуални лицензи за продуктите на Microsoft.
Предложението ще бъде внесено в заседание на ВСС на  26.06.2014 г.

2. ОТНОСНО: Писмо от „Информационно обслужване” АД относно работата с информационната система „Делфи” в Окръжен съд гр. Плевен.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Приема за сведение писмото от „Информационно обслужване” АД относно работата с информационната система „Делфи” в Окръжен съд гр. Плевен.

3.ОТНОСНО: Писмо от председателя на Районен съд гр. Кубрат относно включване към Електронния портал на Апелативен район гр. Варна.
Искането на председателя на Районен съд гр. Кубрат е за предоставяне на лиценз за Windows Server 2003. Всички лицензи, с които разполага ВСС са разпределени за съдилищата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Да се уведоми председателят на Районен съд гр. Кубрат, че ВСС не разполага с поискания от него лиценз.
3.2. Членове на комисията и експерти от дирекция „Информационни системи” да се запознаят на  място с изградения портал за отдалечен достъп до информация за делата в Апелативен район Варна и Апелативен район Бургас.

4. ОТНОСНО: Решение на Комисията по анализ и отчитане степента на натовареност на органите на съдебната власт относно откриване на нова тема във формата за контакт с ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Приема за сведение решението на Комисията по анализ и отчитане степента на натовареност на органите на съдебната власт относно откриване на нова тема във формата за контакт с ВСС.

5. ОТНОСНО: Решение на комисия „Публична комуникация” относно информация за публикации в медиите, свързани с дейността на ВСС, за периода 04-10.06.2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Приема за сведение решението на комисия „Публична комуникация” относно информация за публикации в медиите, свързани с дейността на ВСС, за периода 04-10.06.2014 г.

6. ОТНОСНО: Решение на комисия „Бюджет и финанси” относно искане на председателите на ОС и РС гр. Търговище за предоставяне на средства за внедряване на модул „Съдебен призовкар”.
В искането си председателите на ОС и РС гр. Търговище са описали два варианта на закупуване на модул  „Съдебен призовкар” – първи вариант – съвместно закупуване от двата съда и втори вариант – закупуване поотделно от всеки съд.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Първият вариант на решение, предложен от председателите на ОС и РС гр. Търговище за внедряване на модул „Съдебен призовкар” е по-целесъобразен.
6.2. Внедряване на модул „Съдебен призовкар” в ОС и РС гр. Търговище, да се извърши по преценка на председателите, в рамките на бюджета за 2014 г. на съответния съд.

7. ОТНОСНО: Искане от председателя на Окръжен съд гр. Пловдив за закупуване на компютърна техника.
Искането от председателя на Окръжен съд гр. Пловдив за закупуване на компютърна техника е включено в Обобщената таблица за необходимата техника по постъпили искания от съдилищата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	7.1. Отлага разглеждането на искането за закупуване на компютърна техника, в съответствие с взетото решение по протокол  44 от 17.10.2012 г., т.3.

8. ОТНОСНО: Писмо от Прокуратурата на Република България с обобщена информация за м. май 2014 г. относно образуването, движението и приключването на досъдебните производства, наблюдавани от ЕК, както и за дела с особен обществен интерес.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	8.1. Изпраща обобщената информация за м. май 2014 г. относно образуването, движението и приключването на досъдебните производства, наблюдавани от ЕК, както и за дела с особен обществен интерес, предоставена от Прокуратурата на Република България, на Румен Митев – главен експерт съдебна статистика в АВСС, по компетентност.

9.ОТНОСНО: Писма от АС Бургас, АС Велико Търново и РС Велико Търново относно дела с особен обществен интерес.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	9.1. Изпраща писмата от АС Бургас, АС Велико Търново и РС Велико Търново относно дела с особен обществен интерес, на Румен Митев – главен експерт съдебна статистика в АВСС, по компетентност.

10.ОТНОСНО: Писмо от Милена Гунчева – председател на Центъра по спогодби и медиация към Софийски районен съд и Софийски градски съд с предложение за среща на членове на ВСС с Виктор Шахтер – адвокат от Сан Франциско, Съединените щати, партньор в кантората „Фенуик и Уест”, директор на Фондация за инициативи за устойчиво развитие на правосъдието, на 09.07.2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Приема за сведение предложението за среща на членове на ВСС с Виктор Шахтер – адвокат от Сан Франциско, Съединените щати, партньор в кантората „Фенуик и Уест”, директор на Фондация за инициативи за устойчиво развитие на правосъдието.
10.2. Членовете на комисията, които имат възможност, да присъстватна срещата с Виктор Шахтер, на 09.07.2014 г., /сряда/, от 11.30 ч., на заседанието на комисия „Международна дейност”.

ПРЕДСЕДАТЕЛ
НА КОМИСИЯТА: /П/

РУМЕН ГЕОРГИЕВ